ശ്രീമൂലം ആധുനിക മാര്ക്കറ്റ് നിര്മാണോദ്ഘാടനം ഇന്ന് അടൂര്: നഗരസഭയുടെ നിയന്ത്രണത്തിലുള്ള ശ്രീമൂലം മാര്ക്കറ്റ് നവീകരണത്തിന്റെ ഉദ്ഘാടനം ഇന്ന്. കിഫ്ബി ഫണ്ട് 2.32 കോടി രൂപ വിനിയോഗിച്ച് 22 മുറികള് മുറികളുള്ള കെട്ടിട സമുച്ചയമാണ് നിര്മിക്കുന്നത്. ചില്ലിംഗ് പ്ലാന്റ് ഉപയോഗിച്ച് സംസ്ഥാന സര്ക്കാരിന്റെ തീരദേശ കോര്പ്പറേഷന്റെ സഹായത്തോടെയാണ് പദ്ധതി നടപ്പാക്കുന്നത്. ഫിഷ്സ്റ്റാള്, വെജിറ്റബിള് സ്റ്റാള്, ശൗചാലയം, മാലിന്യ സംസ്കരണ പ്ലാന്റ് എന്നിവ ഉള്പ്പെടെയുള്ള കെട്ടിട സമുച്ചയമാണ് വരുന്നത്. മത്സ്യം വില്ക്കാനുള്ള സൗകര്യത്തിനൊപ്പം അത് സൂക്ഷിക്കാനുള്ള ചില്ലിംഗ് പ്ലാന്റും ഇവിടെ സജ്ജമാക്കും. പദ്ധതിയുടെ നിര്മാണോദ്ഘാടനം ഇന്നു വൈകുന്നേരം 4.30ന് മന്ത്രി സജി ചെറിയാന് നിര്വഹിക്കും. ഡെപ്യൂട്ടി സ്പീക്കര് ചിറ്റയം ഗോപകുമാര് അധ്യക്ഷത വഹിക്കും.